Public procurement notice: Voluntary Ex Ante Transparency Notice
Published: 2021-10-11
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 1200000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Uudenmaan kunnille tuotettavan koronarokotusaika-palvelun jatkuvat palvelut sekä käyttömaksut 31.12.2021 saakka. Käyttömaksut perustuvat ennusteeseen rokotettavien määrästä Uudellamaalla huomioiden 2. tehosterokotuskierroksen aloitus syyskuun lopulla 2021.
Osa hankinnan arvosta perustuu käyttömaksujen ennusteeseen, sillä itsepalveluajanvarausten ja ammattilaiskäyttäjien määrään vaikuttaa epidemiatilanne sekä Sosiaali- ja terveysministeriön ja THL:n antamat kulloinkin ajankohtaiset ohjeet rokotusten jatkumisesta tai kohdentamisesta eri väestöryhmille.
Koronaepidemia jatkuu edelleen syksyllä 2021. Koronarokotusajanvarausohjelmiston kautta on tehty ajanvarauksia 2 552 995 kertaa ajalla 4.1.-28.9.2021 Uudenmaan kuntien asukkaille joko itsepalveluna tai ammattilaisen varaamana. Ote tilastoista ajanvarauksista päätöksen liitteenä ja erittelyt saatavissa myös kuntakohtaisesti.
Nyt tehtävä suorahankinta koskee vain koronavirusrokotusten ajanvarausjärjestelmän jatkuvia palveluita ja käyttömaksuja, jotka perustuvat ennusteeseen rokotusajanvarausten määristä ja niistä syntyvistä varauskohtaisista kustannuksista. Suorahankinta ei koske muiden ominaisuuksien toteuttamista Vihta-ajanvarausjärjestelmään tai niiden ylläpitoa.
HUS on käynnistänyt potilastietojärjestelmäriippumattoman, edistyneen ja eri käyttötarkoituksiin soveltuvan ajanvarausohjelmiston kilpailutuksen valmistelun. Hankintailmoitus julkaistaan tämänhetkisen arvion mukaan kuluvan vuoden aikana, ja kilpailutuksen perusteella hankittava järjestelmä otetaan käyttöön muun muassa rokotusten ajanvarauksissa niin pian kuin mahdollista.
Tartuntatautilain 8 §:n mukaan sairaanhoitopiirin kuntayhtymä ohjaa ja tukee kuntia ja sosiaalihuollon ja terveydenhuollon toimintayksiköitä lääketieteellisellä asiantuntemuksellaan tartuntatautien torjunnassa, kehittää alueellisesti tartuntatautien diagnostiikkaa ja hoitoa sekä selvittää epidemioita yhdessä kuntien kanssa. Sairaanhoitopiiri varautuu poikkeuksellisten epidemioiden torjuntaan ja hoitoon sekä huolehtii hoitoon liittyvien infektioiden torjunnan kehittämisestä alueensa sosiaalihuollon ja terveydenhuollon toimintayksiköissä.
Covid-19-pandemia on tartuntatautilain 3 §:n tarkoittama poikkeuksellinen epidemia. Uudenmaan pandemiakoordinointiryhmässä päätettiin 8.12.2020 tuottaa yhteinen koronarokotusten ajanvarausohjelmisto Uudenmaan kuntien ammattilaisten ja kuntalaisten itsepalveluajanvarauksen sekä mahdollisimman ketterän rokotustahdin mahdollistamiseksi suhteessa saatavilla oleviin rokoteaineisiin. Pandemiakoordinointiryhmän päätöksessä todettiin rokotusten nopean käynnistyksen vuoksi käytettävän HUSilla käytössä olevaa Netorek Aika Oy:n toimittamaa Vihta-ajanvarausohjelmistoa, josta tehtiin suorahankintapäätös 5.1.2021.
Koronarokotusajanvarausohjelmiston suorahankintaan päädyttiin hankintalain 40.2 §:n 4 kohdan perusteella, jonka mukaan hankintayksikkö voi valita suorahankinnan, jos sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi. Ainoa keino tuottaa Uudenmaan laajuinen ajanvarausjärjestelmä koronavirusepidemian edellyttämässä aikataulussa on ollut toteuttaa palvelu Netorek Aika Oy:n Vihta- ohjelmiston laajennuksena.
Epidemian edetessä ja STM:n ja THL:n nopeasti muuttuneiden ohjeiden myötä on jouduttu tekemään useita eri muutoksia Netorek Oy:n omistamaan ohjelmistoon muun muassa usean eri säilyvyysajan kestävien koronarokotteiden ja tehosterokotusten aikavälien muutosten, eri väestöryhmien rokotustahdin sekä toiseen tehosterokotuskierrokseen varautumiseksi.
Hankintalain 40.2 §:n 2 kohdan mukaan suorahankinta on mahdollinen tilanteessa, jossa teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Vihta-ajanvarausohjelmistoon liittyvät tekijänoikeudet omistaa Netorek Aika Oy, eikä ohjelmistoa ja siihen liittyviä jatkuvia palveluita voi tarjota kukaan muu kuin Netorek Aika Oy yksinoikeuden suojaamiseen liittyvästä syystä.


Winner: Netorek Aika Oy
Award value: 1200000